kalixlouiis/myanmar-wikipedia-corpus huggingface dataset:
ရူပဗေဒတွင် ဖော့ဂုဏ် (Buoyancy) () သို့မဟုတ် upthrust သည် အရည်၏ အထက်သို့ပင့်သည့်အားဖြစ်သည်။
ဝတ္ထုတစ်ခုသည် အရည်ထဲသို့ ဝတ္ထုတစ်ခုလုံးဖြစ်စေ၊ တစ်စိတ်တစ်ဒေသဖြစ်စေ နစ်မြုပ်သွားသောအခါ ယင်း ဝတ္ထုအား အထက်သို့ တွန်းသည့် အရည်ပင့်အားကို အရည်၏ ဖော့ဂုဏ်ဟု ခေါ်သည်။
ယင်း၏ ပမာဏမှာ နစ်မြုပ်လျက်ရှိ‌သော ဝတ္ထုက ဖယ်ထုတ်လိုက်‌သော အရည်၏ အလေးချိန်နှင့် တူညီသည်။
ဖော့ဂုဏ်သည် နစ်မြုပ်သည့် အရာဝတ္ထု၏အလေးချိန်နှင့် ဆန့်ကျင်သည်။
အရည်၏ အောက်ခြေရှိဖိအားသည် အထက်ရှိဖိအားထက် များသည်။
ထို့အတူပင် အရာဝတ္ထု၏ အောက်ခြေရှိ ဖိအားသည် အထက်ရှိ ဖိအားထက် ပိုများသည်။
ထို ဖိအားသည် အရာဝတ္ထုပေါ်သက်ရောက်သည့် အထက်သို့ပင့်အားရလဒ်ကို ခြားနားစေသည်။
ကိုးကား ကဏ္ဍ:ဖော့ဂုဏ် ကဏ္ဍ:အား။
ကူးလောင်း၏ နိယာမသည် အားသည် ထိုအရာဝတ္ထုနှစ်ခုကို ဆက်ထားသည့် လမ်းကြောင်းတစ်လျှောက် အဖြာင့်အတိုင်း ဖြစ်ပေါ်သည်။
အရာနှစ်ခုသဘ် တူညီသော လက္ခဏာ ရှိပါက ၎င်းတို့ကြားရှိ လျှပ်စစ်ဆိုင်ရာအားသည် တွန်းကန်သည်။
လက္ခဏာများ မတူညီပါက လျှပ်စစ်ဆိုင်ရာအားသည် ဆွဲငင်သည်။
center|ကူးလောင်း၏ နိယာမကို ဂရပ်ဖစ်ပုံဖြင့် ပြထားသည်။
ကူးလောင်း၏ နိယာမကို သင်္ချာညီမျှခြင်းဖြင့် ဖော်ပြနိုင်သည်။
scalar နှင့် vector ပုံစံ ညီမျှခြင်းများမှာ - and respectively, ကိုးကား ကဏ္ဍ:လျှပ်စစ်သံလိုက် ကဏ္ဍ:အား ကဏ္ဍ:သိပ္ပံနည်းကျ နိယာမများ။
နန္ဒပုရီမြို့ သည် ထိုင်းနိုင်ငံ နန္ဒပုရီခရိုင်၏ မြို့တော် ဖြစ်သည်။
မြို့တော် စည်ပင်သာယာနယ်နိမိတ် အဆင့် ရှိပြီး ခရိုင်ခွဲ ၅ ခုပါဝင်သည်။
၂၀၁၂ ခုနှစ် ဇန်နဝါရီလတွင် မှတ်ပုံတင်ထားသော လူဦးရေ ၂၅၈,၅၅၀ ဦး ရှိပြီး ဘန်ကောက်မှလွဲလျှင် လူဦးရေ အများဆုံး မြို့ အဖြစ်ရှိသည်။
ဘန်ကောက်မြို့ နှင့် နီးစပ်သောကြောင့် ဘန်ကောက်၏ ဆင်ခြေဖုံး၊ ဂရိတ်တား ဘန်ကောက် သို့မဟုတ် ဘန်ကောက် မက်ထရိုပိုလစ်တန်ဒေသ၏ အစိတ်အပိုင်း ဟု ယူဆကြသည်။
နန္ဒပုရီမြို့အား ဘန်ကောက် အများပြည်သူပို့ဆောင်ရေး အာဏာပိုင် အဖွဲ့၏ ဘတ်စ်ကားများ၊ ကျောက်ဖယား အမြန် သင်္ဘော နှင့် အမ်အာရ်တီ ခရမ်းရောင်လိုင်းတို့နှင့် ဆက်သွယ်ထားသည်။
အတ္တရံတံတားသည် မွန်ပြည်နယ်၊ မော်လမြိုင်မြို့နယ်တွင် တည်ရှိသော တံတားတစ်စင်းဖြစ်သည်။
ကွန်ကရစ်ထောက်တိုင်များဖြင့် မထားကာ သံမဏိဆိုင်းကြိုးများဖြင့် ဆိုင်းထားသော တံတားတစ်စင်း ဖြစ်သည်။
တံတားသည် ၁၄၂၀ ပေရှည်လျားပြီး ၂၄ ပေကျယ်ကာ သတင်းထုတ်ပြန်ချက်များအရ ၅၈၀.၆ မီလီယံကျပ်ငွေ ကုန်ကျသည်။
New Light of Myanmar ထိုတံတားကို မွန်ပြည်နယ် လူမှုစီးပွားရေး ဖွံ့ဖြိုးတိုးတက်မှုအတွက် အခြေခံအဆောက်အဦစီမံကိန်းများထဲမှ အစိတ်အပိုင်းတစ်ခုအဖြစ် တည်ဆောက်ခဲ့ခြင်းဖြစ်သည်။
Myanmargeneva thumb တံတားကို ၁၉၉၈ မတ်လတွင် ၅၃ ကြိမ်မြောက် တပ်မတော်နေ့အခမ်းအနား အထိမ်းအမှတ်အဖြစ် နယ်စပ်ဒေသဖွံ့ဖြိုးတိုးတက်ရေးနှင့် တိုင်းရင်းသားလူမျိုးများကော်မတီ အတွင်းရေးမှူး ဒုတိယဗိုလ်ချုပ်ကြီး ခင်ညွန့်မှ ဖွင့်လှစ်ပေးခဲ့သည်။
မဟာအတုလဝေယန်ကျောင်းတော်ကြီး(အတုမရှိကျောင်းဟုလည်းခေါ်ဆို)သည် မန္တလေးမြို့တွင် တည်ရှိသော ဘုန်းတော်ကြီးကျောင်းတစ်ခုဖြစ်ပြီး မင်းတုန်းမင်းကြီးမှ နေပြည်တော်ကို မန္တလေးမြို့သို့ရွေ့ပြီး နှစ်နှစ်အကြာ ၁၈၅၇ ခုနှစ်တွင် တည်ဆောက်ခဲ့ခြင်းဖြစ်သည်။
ထိုကျောင်းတော်ကြီးကို ရူပီးငွေ ၅ သိန်း အကုန်အကျခံပြီး တည်ဆောက်ခဲ့ခြင်းဖြစ်သည်။
မူလဘုန်းတော်ကြီးကျောင်းကို ကျွန်းသစ်များဖြင့် ဆောက်လုပ်ထားကာ အင်္ဂတေအနုအမွမ်းများဖြင့် အပြင်မှ တန်ဆာဆင်ထားပြီး တမူထူးခြားသောလက်ရာအဖြစ် မြန်မာမူပြာသာဒ်ကို အဆင့်ဆင့် အချွန်းပုံစံဖြင့် တက်မသွားပဲ စတုရန်းပုံ လေးထောင့်စပ်စပ်ဖြင့် အဆင့်ဆင့် ငါးဆင့်တက်ကာ ဆောက်လုပ်ထားသည်။
၁၈၉၀ ခုနှစ်တွင် မန္တလေးမြို့ မီးလောင်ကျွမ်းစဉ်က ကျောင်းဆောင်တစ်ခုလုံးမီးခခဲ့ရပြီး ဉာဏ်တော်အမြင့်ရှိသော မတ်ရပ်ရုပ်ပွားတော်ကြီးရောပါဝင်ခဲ့သည်။
မီးလောင်ကျွမ်းခဲ့စဉ်က ဗုဒ္ဓရုပ်ပွားတော်တွင် လှူဒါန်းထားသော ၁၉.၂ ကာရတ် (၃၂ ရတီ) ရှိသည့် စိန်တုံးကြီး(ဘိုးတော်ဘုရားအား ရခိုင်နယ်စား မဟာနော်ရထာ ဆက်သခဲ့သည့်)လည်း ပျောက်ဆုံးခဲ့သည်။
thumb|မဟာအတုလဝေယန်ကျောင်းတော်ကြီး (မန္တလေးမြို့) ၁၉၉၆ ခုနှစ်တွင် မြန်မာနိုင်ငံ ရှေးဟောင်းသုတေသနဌာနမှ အကျဉ်းသားလုပ်သားများဖြင့် မူလအတိုင်း ပြန်လည်ဆောက်လုပ်ခဲ့ကြသည်။
thumb|မဟာအတုလဝေယန်ကျောင်းတော်ကြီး (မန္တလေးမြို့) ပြခန်း မှတ်စု ကိုးကား ကဏ္ဍ:မန္တလေး ကဏ္ဍ:မန္တလေးမြို့ရှိ စေတီပုထိုးများ ကဏ္ဍ:မန္တလေးမြို့ရှိ အဆောက်အအုံများ။
၂၀၁၇ ခုနှစ်၊ နိုဝင်ဘာလ ၁၂ ရက်နေ့ ၁၈:၁၈ UTC တွင် ဖြစ်ပွားခဲ့သည်။
အီရန်နိုင်ငံ စံတော်ချိန် ၂၁:၄၈ အချိန် ဖြစ်၏။
အာရေးဘီးယားနိုင်ငံ စံတော်ချိန်သည် ၂၁:၁၈ ဖြစ်သည်။
ပြင်းအား ၇.၃ ပမာဏ ရှိသည့် ငလျင်သည် တဒင်္ဂအတွင်းမှာ ဖြစ်ပွားခဲ့သည်။
ဖြစ်ခဲ့သည့် နေရာသည် အီရန်-အီရတ် နယ်နိမိတ်တွင် ဖြစ်၏။
Kermanshah စီရင်စုသည် ငလျင်ဗဟိုချက်မဖြစ်သည်။
အီရတ်၏ မြို့တော် Halabja မှ တောင်ဘက် ခန့်မှန်းခြေ ၁၉ မိုင် (၃၀ ကီလိုမီတာ) တွင် တည်ရှိသည်။
၎င်းဒဏ်ကို အဝေးရှိ အစ္စရေးနှင့် အာရပ်စော်ဘွားများပြည်ထောင်စုတို့လည်း ခံစားခဲ့ရသည်။
အီရန်တွင် လူ ၅၃၀ ဦး၊အီရတ်တွင် ၁၀ ဦး သေဆုံးခဲ့သည့်အတွင် စုစုပေါင်း ၅၄၀ ဦး သေဆုံးခဲ့သည်။
လူပေါင်း ၈၁၀၀ သည် ထိခိုက်မှုများ ဖြစ်ခဲ့သည်။
ထို့ပြင် မရေတွက်ရသေးသည့်အတွက် အရေအတွက်သည် ထိုထက်လည်း များနိုင်သည်။
လတ်ရှိတွင် ထိုငလျင်သည် ၂၀၁၇ ခုနှစ်အတွက် သေဆုံးသူအများဆုံးငလျင် ဖြစ်ခဲ့သည်။
ငလျင် အီရန်နိုင်ငံ၊Sarpol-e Zahab ရှိ အဆောက်အဦတစ်ခု ထိခိုက်ပျက်စီးနေပုံ Chart of the aftershocks that followed 11 November main shock Baghdad ၏ အရှေ့မြောက်ဘက် ခန့်မှန်းခြေ ၂၂၀ ကီလိုမီတာ (၁၄၀ မိုင်) အကွာရှိ အီရန်-အီရတ် နယ်နိမိတ်အနီးတွင် ဖြစ်ပွားခဲ့သည်။
အမေရိကန်နိုင်ငံ၏ ဘူမိဗေဒလေ့လာမှုများအရ ငလျင်၏ ပြင်းအားသည် ၇.၃ ဖြစ်သည်။
ငလျင်ဗဟိုချက်သည် ၁၉ ကီလိုမီတာ (၁၁.၈ မိုင်) အနက်တွင် တည်ရှိသည်။
ငလျင်သည် ဒေသတွင်းတွင် အားအပြင်းဆုံးငလျင် အဖြစ် မှတ်တမ်းဝင်ခဲ့သည်။
၁၉၆၇ ခုနှစ် ဇန်နဝါရီလတွင် ဖြစ်ပွားခဲ့သည့်ငလျင်သည် ၆.၁ Mw ရှိသည်။
ထိုငလျင်ကြောင့် အရှေ့အလယ်ပိုင်းတစ်လျှောက်လုံးကို ထိခိုက်မှုများ ဖြစ်ခဲ့သည်။
ထို့ပြင် ဝေးလံသည့် အစ္စရေး၊ အာရေဗျကျွန်းဆွယ်၊ တူရကီတို့တွင်လည်း ထိခိုက်မှုများ ရှိခဲ့သည်။
အီရန်မြေငလျင်ဌာနက နာရီအနည်းငယ်အတွင်း လှုပ်ခတ်မှုသည် အနည်းဆုံးအကြိမ် ၅၀ ခန့်ရှိသည်ဟု မှတ်တမ်းတင်ခဲ့သည်။
နောက်ဆက်တွဲ ဖြစ်ရပ်များ သေကျသူများနှင့် ထိခိုက်မှုများ ငလျင်တွင် Kermanshah နယ်သည် သက်ရောက်မှု အများဆုံးဒေသ ဖြစ်ခဲ့သည်။
အီရတ်နိုင်ငံ၏ မြို့များနှင့် Sarpol-e Zaha တို့သည်လည်း ပြင်းထန်သော လှုပ်ခါမှုတို့ ကြုံခဲ့ရသည်။
Halabja, Ezgeleh တို့သည် ငလျင်ဗဟိုချက်နှင့် အနီးဆုံးမြို့များ ဖြစ်ကြသည်။
အီရန်လူမျိုး သေဆုံးသူများ၏ ထက်ဝက်ကျော်သည် Sarpol-e-Zahab နှင့် Ezgeleh ဒေသတို့မှ ဖြစ်သည်။
ထိုဒေသနှစ်ခုတွင် လူဦးရေ ၃၀၀၀၀ ကျော် ရှိသည်။
တရားဝင်ကြေကြာချက်များအရ ငလျင်ဖြစ်ပြီးနောက် Kermanshah ရှိ စာသင်ကျောင်းများကို ပိတ်ခဲ့သည်။
၁၁ ရက်၊ နိုဝင်ဘာလတွင် လှုပ်ခတ်မှုကြောင့် သေဆုံးသူ ၅၄၀ ကျော်၊ ထိခိုက်ဒဏ်ရာရသူ ၈၁၀၀ ကျော်၊ အိုးမဲ့အိမ်မဲ့ ၇၀၀၀၀ ကျော် ရှိခဲ့သည်။
အနည်းဆုံး လူ ၁၅၀ ဦးသည် သေဆုံးနိုင်သေးသည်ဟု ထုတ်ပြန်ကြေညာထားသည်။
ထို့ပြင် အခြားလူ ၇၀၀၀ ကျော်သည် ထိခိုက်ဒဏ်ရာရခဲ့သည်။
Sarpol-e Zahab တွင် ဆေးရုံပျက်စီးခဲ့ရာ အနည်းဆုံး ၁၄၂ ဦး သေဆုံးခဲ့သည်။
ယခင်သမ္မတ Mahmoud Ahmadinejad တည်ဆောက်ခဲ့သည့် ဆေးရုံရှိ အိမ်ရာသည် ရှုပ်ရှုပ်ထွေးထွေး ဖြစ်နေသည်။
ထိုအိမ်ရာတွင် လူများစွာ နေကြသည်။
အိမ်နီးချင်း အီရန်နိုင်င်ငံတွင် အနည်းဆုံး ၇ ဦးသေဆုံးကာ ၅၀၀ မှာ ထိခိုက်ဒဏ်ရာရခဲ့သည်။
မြေငလျင်၏ အရှိန်ကြောင့် မြေပြိုမှုအန္တရာယ်များလည်း ရှိခဲ့သည်။
ငလျင်ကြောင့် အီရန်ရှိ ဒေသ ၁၄ ခုတွင် အိုးအိမ်မဲ့ဖြစ်ခဲ့သူ ၇၀၀၀၀ ဦး ရှိခဲ့သည်။
ခန့်မှန်းခြေ အိမ်အလုံး ၁၂၀၀၀ ကို ဖျက်ဆီးခဲ့ပြီး အခြားသောအရာတို့ကို ဖျက်ဆီးမှုသည် ၁၅၀၀၀ ရှိခဲ့သည်။
ကယ်ဆယ်ရေးအတွက် ရွက်ဖျင်တဲ ၂၂၀၀၀ နှင့် စောင် ၅၂၀၀၀ ထည်ကို ငလျင်ပြီးနောက်တွင် ပေးဝေခဲ့သည်။
Sarpol-e Zahab တွင် နေထိုင်သူများက အစိုးရ၏ အကျင့်ပျက်ခြစားမှုကြောင့် ဆောက်လုပ်ရေးသည် အရည်အသွေးကောင်းမွန်မှုမရှိသည့်အတွက် များပြားစွာ ပျက်စီးခဲ့ခြင်း ဖြစ်သည်ဟု အပြစ်တင်ခဲ့သည်။
ငလျင်တွင် အဆောက်အဦသစ်များစွာတို့သည် ပျက်စီးခဲ့သော်လည်း သက်တမ်းကြာရင့်သော အဆောက်အဦတို့သည် မပျက်စီးဘဲ ရှိနေခဲ့သည်။
အကူအညီ တူရကီသည် အကူအညီများကို ပထမဆုံး ပေးအပ်ခဲ့သည်။
Emergency Management Presidency ၏ ပြောကြားချက်အရ ကယ်ဆယ်ရေးအမှုထမ်း ၉၂ ယောက်၊ ရွက်ဖျင်တဲ ၄၀၀၀၊ စောင် ၇၀၀၀ ထည်တို့ကို လှူဒါန်းခဲ့သည်။
European Union Foreign Policy ၏ အကြီးအကဲ Federica Mogherini က အရေးပေါ်အကူအညီများ ပေးအပ်သွားမည်ဟု ပြောခဲ့သည်။
အီတလီအစိုးရက ရွက်ဖျင်တဲ၊ စောင် နှင် ပြောင်းရွှေ့နိုင်သည့် မီးဖိုခန်း ၁၂ မက်ထရစ်တန်ကို ပေးပို့ရန် ဆွေးနွေးခဲ့သည်။
Red Cross အပြည်ပြည်ဆိုင်ရာကော်မတီသည် နိုဝင်ဘာလ၊ ၁၃ ရက်တွင် ရောက်ရှိလာခဲ့ပြီး ရွက်ဖျင်တဲနှင့် ရေများ ထောက်ပံ့ခဲ့သည်။
ပဒိုင်းကြက်သွန် (Drimia indica) သည် တောင်အာရှမှ အရှေ့တောင်အာရှထိ တွေ့ရသော ပန်းပွင့်သော အပင်ဖြစ်သည်။
ကျောင်ဟဲအင်း (၁ ဧပြီ ၁၉၈၈ မွေး) သည် တောင်ကိုရီးယားသရုပ်ဆောင် တစ်ဦး ဖြစ်သည်။
၂၀၁၃ တွင် AOA Black ၏ တေးဗွီဒီယိုတွင် ပထမဦးဆုံး ပွဲဦးထွက်ခဲ့ပြီး နောက်တစ်နှစ်တွင် ရာစုနှစ်သတို့သမီး ရုပ်သံဇာတ်လမ်းတွဲဖြင့် တရားဝင် ပွဲဦးထွက်လာခဲ့သည်။
၂၀၁၇ ရုပ်သံများ ဖြစ်သော မင်းတို့အိပ်ပျော်နေခဲ့တုန်းကနှင့် ပွေလီထောင် ဇာတ်လမ်းတွဲ၌ ဇာတ်ပို့မင်းသားအဖြစ် လူသိများလာသည်။
၂၀၁၈ ရုပ်သံ ဖြစ်သော မိုးခါးရေ (မုန့်ဝယ်ကျွေးတဲ့ မမလှလှ) ဇာတ်လမ်းတွဲ၌ မနှင့်မောင်လေးဇာတ်ရုပ်ဖြင့် ခေါင်းဆောင်မင်းသားအဖြစ် ပါဝင်သည်။
ဘဝအစ ၂၁ နှစ်သားတွင် စစ်မှုထမ်းဆောင်ခဲ့သည်။
ပထမဆုံးသရုပ်ဆောင် အတွေ့အကြုံမှာ ကောလိပ်ရှိ တေးဂီတပွဲတွင် ဖြစ်ကာ၊ သရုပ်ဆောင်တယောက် ဖြစ်လာရန် စိတ်ဆုံးဖြတ်လိုက်သည်မှာ စစ်မှုထမ်းဆောင်စဉ် ဖြစ်ပြီး သူ့ရည်မှန်းချက် အောင်မြင်ရန် ၁၂ ကီလို အလေးချိန် ချခဲ့သည်။
စစ်ဘက်နှင့် ကောလိပ်မှ ဘွဲ့ရပြီးနောက်တွင် သူ၏ အေဂျင်စီနှင့် စာချုပ် ချုပ်ဆိုခဲ့သည်။
၂၆ နှစ်တွင် ပွဲဦးထွက်သည်။
ဂျောင် ပထမဆုံး တရားဝင် ပွဲဦးထွက်သည့် ရုပ်သံမှာ ရာစုနှစ်သတို့သမီး(၂၀၁၄) ဖြစ်ပြီး၊ ၎င်းနောက် "လူငယ်" ရုပ်ရှင်တွင် ပါဝင်သည်။
ထိုနှစ်ထဲမှာပင် ရာဇဝင်ကားဖြစ်သော သူရဲကောင်းသုံးဦးတွင် ရိုက်ကူးသည်။
ထို့နောက် ၂၀၁၄-၂၀၁၆ ကြား ရုပ်ရှင်ရုပ်သံ အမျိုးမျိုးတို့၌ ဧည့်သရုပ်ဆောင်အဖြစ် ကျရာဇာတ်ရုပ်၌ ပါဝင်သည်။
မှတ်မှတ်သားသား ဖြစ်ရသော ဇာတ်ရုပ်မှာ အစောင့်အရှောက်၊ အထီးကျန်နတ်ကြီး၌ ကင်ဂိုအွန်၏ အချစ်ဦးအဖြစ် သရုပ်ဆောင်ရခြင်းပင် ဖြစ်သည်။
လူကြိုက်များလာခြင်း ၂၀၁၇ တွင် အက်စ်ဘီအက်စ် ၏ စိတ်ကူးယဉ်အချစ် ဇာတ်လမ်းတွဲ မင်းတို့အိပ်ပျော်နေခဲ့တုန်းက ၌ တရှိန်ထိုး လူကြိုက်များလာသည်။
ထိုဇာတ်လမ်းတွဲ စပြနေချိန်၌ ကိုရီးယား ရှာဖွေရေးဆိုက် ဖြစ်သော နေဗာတွင် အရှာခံရဆုံး နံပါတ်တစ် ဖြစ်လာသည်။
ထိုနှစ်မှာပင် ရာဇဝင်ကား နှစ်ကားလည်း ရိုက်ကူးသည်။
၎င်းနောက် ရုပ်သံဟာသ ပွေလီထောင်တွင် ပါဝင်သည်။
၂၀၁၈ တွင် ဂျောင်သည် ရာဇဝင်ကား ဟောင်းဘူတော်လှန်ရေးသမားများ တွင် ဘုရင် ဟွန်ဂျုန်းအဖြစ် သရုပ်ဆောင်ထားသည်။
ဆွန်ရယ်ဂျင်းနှင့်အပြိုင် မိုးခါးရေ ရုပ်သံဇာတ်လမ်းတွဲ၌ ခေါင်းဆောင်မင်းသားအဖြစ် ပထမဦးဆုံး ပါဝင်လာသည်။
ထိုရုပ်သံ ပြသနေချိန်၌၊ ဂျောင်သည် အာရှတလွှား လူသိများ ကျော်ကြားလာပြီ ဖြစ်သည်။
ကိုယ်ရေးကိုယ်တာ ကျောင်ဟဲအင်းနှင့် အဘီတော်သူသည် ဂျိုဆွန်းခေတ်နှောင်းပိုင်း၏ ကြီးကျယ်သော တွေးခေါ်ပညာရှင် ဂျုံးယကျုံ ဖြစ်သည်။
ပြုံးတက် တက္ကသိုလ်မှ ရုပ်သံလွှင့်ဖျော်ဖြေရေးဘွဲ့ ရရှိပြီး၊ တက္ကသိုလ်တွင် ဂီတပြဇာတ်များ၌ လှုပ်ရှားမှုအမျိုးမျိုးတွင် ပါဝင်ခဲ့သည်။
ဂျောင်သည် မင်းတို့အိပ်ပျော်နေခဲ့တုန်းက ဇာတ်လမ်းတွဲ သရုပ်ဆောင်စဉ် တွဲဖက်သရုပ်ဆောင်များ ဖြစ်သော လီဂျုန်ဆွတ်နှင့် ရှင်းဂျယ်ဟာတို့နှင့် ခင်မင်ရင်းနှီးသော သူငယ်ချင်းများ ဖြစ်သွားသည်။
ရုပ်ရှင်ရုပ်သံ ရုပ်ရှင် နှစ် English title Korean title ဇာတ်ရုပ်Notes 2014 The Youth 레디액션 청춘 Park Man-jae Segment: Wonderwall 2015 Salute D'Amour 장수상회 young Kim Sung-chil 2016 The Moon of Seoul 서울의 달 Ji Pyung Short film 2017 The King's Case Note 임금님의 사건수첩 Heuk-woon Conspiracy: Age of Rebellion 역모: 반란의 시대 Kim Ho 2018 Heung-boo: The Revolutionist 흥부 King Heonjong ရုပ်သံ နှစ် English title Korean title ဇာတ်ရုပ် NetworkNotes 2014 Bride of the Century 백년의 신부 Choi Kang-in TV Chosun The Three Musketeers 삼총사 Ahn Min-seo tvN 2015 Blood 블러드 Joo Hyun-woo KBS2 Reply 1988 응답하라 1988 Ho-young tvN Cameo (Episode 13) 2016 Yeah, That's The Way It Is 그래, 그런거야 Yoo Se-joon SBS Night Light 불야성 Tak MBC Guardian: The Lonely and Great God 쓸쓸하고 찬란하神 – 도깨비 Choi Tae-hee tvN Cameo (Episode 7–8) 2017 While You Were Sleeping 당신이 잠든 사이에 Han Woo-tak SBS 2017–2018 Prison Playbook 슬기로운 감빵생활 Captain Yoo tvN 2018 Something in the Rain 밥 잘 사주는 예쁜 누나 Seo Joon-hee JTBC ဆုနှင့်ဇကာတင် နှစ် ဆု Category ဇကာတင်လက်ရာ ရလဒ် 2016 24th SBS Drama Awards New Star Award That's The Way It Is 2017 25th SBS Drama Awards Excellence Award, Actor in a Wednesday–Thursday Drama While You Were Sleeping | | |- |2018 |54th Baeksang Arts Awards | Most Popular Actor | Prison Playbook'' ကိုးကား ပြင်ပလင့် Jung Hae-in at FNC Entertainment Category:၁၉၈၈ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ။
ဇမ္ဗုကထေရ် သည် မြတ်စွာဘုရားရှင်၏ သာသနာတော်တွင် အာသဝေါကုန်ခမ်း ရဟန္တာ ဖြစ်ခဲ့သည်။
ဇမ္ဗုကသည် ယခင်က အာဇီဝကတစ်ဦးဖြစ်သည်။
ထို့နောက်မှ သာသနာတော်တွင် ယုံကြည်သက်ဝင်လာကာ ရဟန်းဖြစ်လာခဲ့သည်။
အာဇီဝက ဖြစ်ခြင်း ဇမ္ဗုက၏ မိဘတို့သည် ကြွယ်ဝချမ်းသာသူများ ဖြစ်၏။
ရာဇဂြိုဟ်ပြည်တွင် နေထိုင်ကြသည်။
မိဘတို့က ကြွယ်ဝသော်လည်း ဇမ္ဗုကသည် ထူးခြား၏။
ဇမ္ဗုကသည် မြေကြီးပေါ်တွင် အိပ်၏၊ မစင်ကို စား၏၊ အဝတ်မဝတ်ဘဲ နေ၏။
အရွယ်ရောက်သောအခါ မိဘတို့သည် သားဖြစ်သူကို အာဇီဝက ပြုပေး၏။
အာဇီဝကပြုရာတွင် ဇမ္ဗုကကို တွင်းထဲတွင်ထား၏။
ပခုံးနှစ်ဖက်ပေါ် ပျဉ်ပြားကိုတင်ကာ အထက်မှ နင်းပြီး ဆံပင်တို့ကို ထန်းစေ့မှုတ်ခြမ်းတို့ဖြင့် နှုတ်၏။
ဤသို့ဖြင့် ဇမ္ဗုကသည် အာဇီဝကတစ်ဦး ဖြစ်လာခဲ့၏။
အာဇီဝကတို့ မောင်းထုတ်ခြင်း ဇမ္ဗုက၏ မိဘတို့သည် သားဖြစ်သူနှင့်အတူမနက်ဖြန်မနက်ခင်းတွင် အာဇီဝကတို့ကို ဆွမ်းစားရန် ဖိတ်၏။
နောက်နေ့ အာဇီဝကတို့သည် ဆွမ်းစားရန် သွား၏။
ဇမ္ဗုကသည် တစ်ယောက်တည်း နေခဲ့ကာ မစင်တွင်းရှိ မစင်ကို စားလေ၏။
နောင်အခါတွင် ဇမ္ဗုက၏ အဖြစ်ကို သိကြ၏။
ထိုအခါ ဂေါတမဗုဒ္ဓ၏ ရဟန်းတို့သည် ဤအဖြစ်ကို သိပါက အာဇီဝကတို့သည် မစင်စားကုန်၏ဟု ပြောဆိုကဲ့ရဲ့ ကြလိမ့်မည်စိုးကာ ဇမ္ဗုကကို နှင်ထုတ်၏။
ရဟန္တာဖြစ်ခြင်း အာဇီဝကတို့ မောင်းထုတ်သဖြင့် ဇမ္ဗုကသည် ထွက်လာခဲ့ရာ ဇမ္ဗုကသည် လူတို့မစင်စွန့်ရာ နေရာသို့ ရောက်၏။
ထိုနေရာအနီးတွင် ကျောက်ဖျာကြီး ရှိ၏။
ညအခါ လူတို့စွန့်ခဲ့သည့် မစင်ကို စား၏။
နေ့အခါ လူတို့လာသောအခါတွင် ကျောက်ဖျာ၏ ကျောက်စွန်းကိုကိုင်လျက် ပါးစပ်ဟထား၏။
ခြေတစ်ဖက်ကလည်း မြှောက်ထားပြန်သေးသည်။
အများသူငါတို့ မေးကြသောအခါ မိမိသည် လေကိုသာစား၏၊ မြေကြီးကို နင်းပါက တုန်လှုပ်၏၊ ထို့ကြောင့် မိမိသည် မည်သည့်အခါမှ အိပ်ခြင်း၊ ထိုင်ခြင်း မပြုလုပ်ဟု ပြန်ဖြေ၏။
ထိုအခါ အင်္ဂတိုင်း၊ မဂဓတိုင်းတို့မှ လူအများသည် ဇမ္ဗုကကို ယုံကြည်လာကြသည်။
ဇမ္ဗုကသည် လူတို့က ပစ္စည်းများ၊ စားသောက်ဖွယ်များကို လက်မခံပေ။
အတင်းပြောဆိုနိုင်ပါမှ စားသောက်ဖွယ်တို့ကို သမန်းမြက်ဖျားဖြင့် ကော်ယူ၍ လျှာပေါ်တင်၏။
ထိုသို့ နေလာခဲ့သည်မှာ ၅၅ ကြာမြင်ခဲ့သည်။
မြတ်စွာဘုရားသည် အခြေအနေ၊ အချိန်အခါကျရောက်ပြီ ဖြစ်၍ ဇမ္ဗူက ရှိရာသို့ ကြွ၏။
မြတ်စွာဘုရားသည် ဇမ္ဗုကထံမှ တစ်ညတာ နေခွင့်ပေးရန် ခွင့်တောင်း၏။
ဇမ္ဗုကသည် ခွင့်မပေး၊ ငြင်း၏။
ထိုအခါ ဘုရားသည် မနီးမဝေး တောင်စောင်းတစ်နေရာတွင် သီတင်းသုံး၏။
ညအခါတွင် မြတ်စွာဘုရားထံသို့ နတ်မင်းကြီးလေးပါး၊ သိကြားမင်း၊ ဗြဟ္မာမင်းတို့သည် ဘုရားရှင်ထံသို့ လာကြ၏။
ထိုအခါ ဇမ္ဗုကသည် ထိုနတ်တို့၏ ကိုယ်ရောင်ကိုယ်ဝါကို မြင်၏။
မနက်လင်းသော် မြတ်စွာဘုရားထံသို့ ထိုနတ်တို့အကြောင်း မေး၏။
မြတ်စွာဘုရားလည်း ဖြေလေ၏။
ထိုအခါ ဇမ္ဗုကသည် မိမိသည် ၅၅ နှစ်တိုင် လေကိုစားလျက်နေခဲ့သည်။
သို့သော် မိမိထံသို့ မည်သည့်နတ်မျှ မလာခဲ့ပါဟု လေအမှန်တကယ်မစားဘဲ စားသည်ဟု ဖြေ၏။
ထိုအခါ မြတ်စွာဘုရားသည် ဇမ္ဗုကအား တရားပြဆိုဆုံးမ၏။
ဘုရားသည် ဇမ္ဗုကအား ရေသနုပ်တစ်ထည်ကို ပစ်ပေး၏။
ရေသနုပ်ကို ပတ်၍ တရားနာရာ တရားဆုံးသော် အရဟတ္တဖိုလ်သို့ ရောက်လေသည်။
မြတ်စွာဘုရားသည် ဇမ္ဗုကအား ဧဟိဘိက္ခုဟု ခေါ်လိုက်သည့်အခါ ပရိက္ခရာရှစ်ပါး ကိုလွယ်လျက် ရဟန်း ဖြစ်လေသည်။
ရှေးဘဝ ဝဋ်ကြွေး ဇမ္ဗုကသည် ကဿပဘုရားရှင်လက်ထက်က ကျောင်းထိုင်ရဟန်း ဖြစ်ခဲ့သည်။
ထိုရဟန်း၏ ဒါယကာသည် အခြားအာဂန္တုရဟန်းကို ကိုးကွယ်၏။
ထိုအခါ မနာလိုမရှုဆိတ်ဖြစ်ကာ အာဂန္တုရဟန်းကို "သင်သည် သူကြွယ်အိမ်မှ ဆွမ်းကို စားခြင်းထက် မစင်စားခြင်းက မြတ်၏။
သူကြွယ် စေခိုင်းသော ဆတ္တာသည်က ဆံပင်ရိတ်သည်ထက် ထန်းစေ့မှုတ်ဖြင့် နှုတ်သည်က မြတ်၏။
သူကြွယ်လှူသော သင်္ကန်းကို ဝတ်သည်ထက် ကိုယ်လုံးတီး နေသည်က မြတ်၏။
သူကြွယ်လှူသော သလွန်ညောင်စောင်းထက် မြေကြီးပေါ် အိပ်သည်က မြတ်၏" ဟု ဆဲရေးခဲ့သည်။
ထိုအကုသိုလ်ကံသည် ယခုဘဝတွင် အကျိုးပေးလေသည်။
ပတ်ခရက်မြို့ သည် ထိုင်းနိုင်ငံ နွန်တပ်ဘူရီခရိုင် တွင် တည်ရှိသည်။
ထိုင်းနိုင်ငံ၏ အလယ်ပိုင်းလွင်ပြင်ဒေသတွင် တည်ရှိပြီး ကျောက်ဖယားမြစ် ၏ အရှေ့ဘက်ကမ်းတွင် တည်ရှိကာ အရှေ့ဘက်တွင် ဘန်ကောက်မြို့ နှင့် ထိစပ်နေပြီး တောင်ဘက်တွင် နွန်တပ်ဘူရီမြို့ နှင့် ထိစက်လျက် ရှိကာ မြောက်ဘက်တွင် ပသွန်ဌာနီ ခရိုင် နှင့် ထိစပ်နေသည်။
ဘန်ကောက် မက်ထရိုပိုလစ်တန် ဒေသ မက်ဂါပိုလစ် ၏ တစိတ်တဒေသ ဖြစ်သည်။
မှတ်ပုံတင်ထားသော လူဦးရေ ၁၇၈,၉၀၇ ဦး ရှိသဖြင့် ထိုင်းနိုင်ငံတွင် တတိယမြောက် လူဦးရေ အများဆုံး မြို့ဖြစ်သည်။
ဟတ်ယိုင်မြို့ (Hat Yai) (, Hat Yai) သည် ထိုင်းနိုင်ငံတောင်ပိုင်းရှိ မလေးရှားနယ်စပ်မှ မြို့ဖြစ်သည်။
ဘန်ကောက်မြို့၏ တောင်ဘက် အကွာတွင်ရှိသည်။
၂၀၁၂ ခုနှစ်တွင် မြူနီစီပယ် ဧရိယာအတွင်း၌ လူဦးရေ ၁၅၈,၂၁၈ ရှိသည်။
မက်ထရိုပိုလစ်တန်ဒေသ၌ လူဦးရေ ၃၈၅,၉၂၇ ရှိကာ ဆုန်ခလာခရိုင်၏ အကြီးဆုံးမြို့ ဖြစ်သည်။
နိုင်ငံတောင်ပိုင်း၏ အကြီးဆုံး မက်ထရိုပိုလစ်တန်ဖြစ်ကာ တစ်နိုင်ငံလုံး တတိယမြောက်အကြီးဆုံး မက်ထရိုပိုလစ်တန် ဖြစ်သည်။
တစ်ခါတစ်ရံတွင် ဆုန်ခလာခရိုင်၏ မြို့တော်အဖြစ် အထင်မှားတတ်ကြသည်။
အမှန်တွင် ဆုန်ခလာခရိုင်၏ မြို့တော်မှာ ဆုန်ခလာမြို့သာဖြစ်ပြီး ဟတ်ယိုင်မြို့မှာ စီးပွားရေးမြို့သာဖြစ်သည်။
သမိုင်းကြောင်း ဟတ်ယိုင်မြို့၏ မူလအမည်မှာ ခို့စမတ်ချွန် (โคกเสม็ดชุน, "shore eugenia knoll") ဖြစ်ပြီး၊ တောင်ပိုင်းမီးရထားလမ်းပိုင်း မဖောက်လုပ်မီအထိ ရွာလေးတစ်ရွာသာ ဖြစ်ခဲ့သည်။
ယခင်က ဆုန်ခလာနှင့် ဆက်သွယ်သော မီးရထားလမ်းပိုင်းသည် ဥသဖောင်တူးမြောင်း (U Tapao) တွင်သာ ရှိခဲ့သော်လည်း၊ ၁၉၂၂ ခုနှစ်တွင် ဥသဖောင်တူးမြောင်း၌ ရေကြီးမှုများ မကြာခဏဖြစ်ပွားသောကြောင့် လမ်းပိုင်းကို ခို့စမတ်ချွန်သို့ ပြောင်းရွှေ့ခဲ့သည်။
တရုတ်လူမျိုး ရထားလမ်းကန်ထရိုက်တာ Khun Niphat Chinnakor ကြောင့် ၎င်းသည် မြို့ငယ်လေးအဖြစ် လျင်မြန်စွာ တိုးတက်လာခဲ့သည်။
၁၉၂၈ ခုနှစ်၊ ဒီဇင်ဘာလ ၁၁ ရက်နေ့တွင် ဟတ်ယိုင်ကို sukhaphiban စည်ပင်မြို့ငယ်တစ်ခု အဖြစ် ပြောင်းလဲသတ်မှတ်ခဲ့သည်။
၎င်းသည် ၄.၄ စတုရန်းကီလိုမီတာ ကျယ်ဝန်းပြီး ပထမဆုံးမြို့တော်ဝန်မှာ Udom Bunlong ဖြစ်သည်။
၁၉၃၈ ခုနှစ်တွင် မြူနီစီပယ်အုပ်ချုပ်ရေးရုံးကို ဆောက်လုပ်ပြီးစီးခဲ့သည်။
၁၉၄၉ ခုနှစ် မတ်လ ၁၆ ရက်နေ့တွင် ဟတ်ယိုင်ကို ထေဆာဘန်မောင်းအဆင့် (မြို့အဆင့်) သတ်မှတ်ခဲ့သည်။
၁၉၆၁ ခုနှစ်၊ မေလ ၁၀ ရက်နေ့တွင် မြို့၏ဧရိယာကို ၈ စတုရန်းကီလိုမီတာအထိ ထပ်မံချဲ့ထွင်ခဲ့သည်။
မြို့မှာ ကြီးမားလာသည်နှင့်အမျှ ၁၉၆၈ ခုနှစ်၊ ဩဂုတ်လ ၁၃ ရက်နေ့တွင် အုပ်ချုပ်ရေးရုံးအသစ်ကို ဖွင့်လှစ်ခဲ့သည်။
၁၉၇၇ ခုနှစ်၊ ဧပြီလတွင် မြို့၏ဧရိယာကို ၂၁ စတုရန်းကီလိုမီတာအထိ ဒုတိယအကြိမ် ထပ်မံတိုးချဲ့ခဲ့သည်။
၁၉၉၅ ခုနှစ်တွင် ထေဆာဘန်နခွန်အဆင့် (မက်ထရိုပိုလစ်တန် မြူနီစီပယ်မြို့အဆင့်) သို့ အဆင့်မြှင့်တင်ခဲ့သည်။
ဟတ်ယိုင် ဟူသောအမည်မှာ "မဟတ်ယိုင်" ဆိုသည့် အမည်၏ အတိုကောက်ဖြစ်သည်။
မဟတ် (Mahat) ဆိုသည်မှာ ထိုင်းဘာသာဖြင့် ပိန္နဲပင် ကို ဆိုလိုသည်။
ရာသီဥတု ဟတ်ယိုင်မြို့မှာ အပူပိုင်း ရာသီဥတုမျိုးရှိသည်။
ထိုင်းနိုင်ငံ၏ အခြားသောဒေသများကဲ့သို့ပင် ပူ၍ စိုစွတ်သည်။
သတ်ယိုင်မြို့တွင် ရာသီဥတု ၂မျိုးသာရှိသည်။
စိုစွတ်သော ရာသီနှင့် ခြောက်သွေ့သော ရာသီတို့ဖြစ်သည်။
စိုစွတ်သောရာသီမှာ မေလမှ ဒီဇင်ဘာလအထိဖြစ်ပြီး မုတ်သုံနှင့် မိုးရွာတတ်သည်။
ခြောက်သွေ့သောရာသီမှာ ဇန်နဝါရီမှ ဧပြီအထိဖြစ်သည်။
သတ်ယိုင်မြို့တွင် တစ်ခါတစ်ရံ မိုးကြီးတတ်ပြီး ရေမြုပ်တတ်သည်။
နိုဝင်ဘာလတွင် ၂၂ရက်ခန့် မိုးရွာသွန်းတတ်ပြီး မိုးရေချိန် 317 mmထက် ရှိတတ်သည်။
လူဦးရေ ဖွဲ့စည်းမှု လူဦးရေအချိုးအစားအရ ဟတ်ယိုင်မြို့မှာ မလေး-မွတ်စလင်လူမျိုးများနှင့် တရုတ်လူမျိုးများမှာ နိုင်ငံအတွင်း အခြားဒေသများနှင့် ယှဉ်လျှင် လွန်စွာ များပြားသည်။
သတ်ယိုင်၏ လူဦးရေမှာ ၁၅၇, ၃၅၉ ဦး ရှိပြီး ဘန်ကောက်မြို့၊ နွန်တပ်ဘူရီမြို့၊ ပတ်ခရက်မြို့ တို့ပြီးလျှင် စတုတ္ထမြောက် လူဦးရေအများဆုံးမြို့ဖြစ်သည်။
တောင်ပိုင်း မငြိမ်မသက်မှုများ ထိုင်းနိုင်င် တောင်ဘက်အပိုင်း၏ စီးပွားရေး အချက်အချာဒေသဖြစ်၍ PULO သောင်းကျန်းသူများနှင့် အလားတူ အဖွဲ့များ၏ အကြမ်းဖက်ရေးရာ ပစ်မှတ် ဖြစ်လာသည်။
၂၀၀၅ခုနှစ် ဧပြီ၅ရက်နေ့တွင် ကယ်ရီဖောကုန်တိုက်ကြီးနှင့် ဟတ်ယိုင် အပြည်ပြည်ဆိုင်ရာလေဆိပ်တို့တွင် ဗုံးပေါက်ကွဲမှု ဖြစ်ပွားခဲ့သည်။
သေဆုံးသူနှင့် ဒဏ်ရာရသူ ၂ ဒါဇင်ကျော် ရှိခဲ့သည်။
၂၀၀၆ခုနှစ် စက်တင်ဘာ ၁၆ရက်နေ့တွင် အဆက်လိုက် ဗုံးပေါက်ကွဲမှုများကြောင့် လူလေးဦး သေဆုံးခဲ့ကာ လူ၇၀ကျော် ဒဏ်ရာရခဲ့သည်။
၂၀၁၂ခုနှစ် မတ်လ ၃၁ ရက်နေ့တွင် လီဂါဒန်းပလာဇာ ဟိုတယ်တွင် ကားဗုံးပေါက်ကွဲပြီး လူ၅ဦးသေဆုံးကာ ရာနှင့်ချီ၍ ဒဏ်ရာရခဲ့သည်။
ထိုင်းနိုင်ငံသားများသာမက မလေးရှားမှ ခရီးသွားများပါ ပါဝင်ခဲ့သည်။
ထိုကိစ္စကို BRN အဖွဲ့မှ ပြုလုပ်သည်ဟု ထိုင်းတော်ဝင်တပ်မတော်မှ ယုံကြည်ကြသည်။
၂၀၁၄ ခုနှစ် မေလ၆ရက်နေ့တွင် စတိုးဆိုင်တစ်ခုနှင့် ရဲစခန်းတစ်ခုတွင် ဗုံး၂လုံး ပေါက်ကွဲကာ လူ၉ဦး ဒဏ်ရာရခဲ့သည်။
ပို့ဆောင်ဆက်သွယ်ရေး 200px|thumbnail|right|ဟတ်ယိုင်ဘူတာရုံ ရထား ဟတ်ယိုင်လမ်းဆုံဘူတာရုံသည် စတင် တည်ဆောက်ခဲ့စဉ်ကပင် ထိုင်းနိုင်ငံ တောင်ပိုင်းဒေသ၏ သယ်ယူပို့ဆောင်ရေးတွင် အရေးပါသောကဏ္ဍမှ ပါဝင်ခဲ့သည်။
တောင်ပိုင်း၏ အကြီးဆုံးဘူတာရုံတစ်ခုဖြစ် ဟတ်ယိုင်ဘူတာရုံမှာ အပြည်ပြည်ဆိုင်ရာ ဘူတာရုံတစ်ခုလည်း ဖြစ်သည်။
နေ့စဉ် ရထား၂၈ စီး ဆိုက်သည်။
၂၆ စီးမှာ ထိုင်းနိုင်ငံမှ ဖြစ်ကာ ၂ စီးမှာ မလေးရှားနိုင်ငံမှ ဖြစ်သည်။
ရထားလမ်းနှင့် အပြိုင်တွင် အာရှ အဝေးပြေးလမ်းမ ၂ တည်ရှိသည်။
အာရှ အဝေးပြေးလမ်းမ ၁၈မှာ ဟတ်ယိုင်မြို့တွင် စတင်ကာ တောင်ဘက်သို့ဆက်ပြီး မလေးကျွန်းဆွယ်အတိုင်း ဆက်သွားသည်။
ကား ဟတ်ယိုင်ကားဂိတ်မှာ တောင်ပိုင်း၏ အရေးပါသော ကားဂိတ်ဖြစ်သည်။
ထိုကားဂိတ်မှာ အနီးရှိ မြို့အားလုံးကို ဘတ်စ်ကားရှိသည်။
ထို့အပြင် ဘန်ကောက်၊ နခွန်ရတ်ချစီမာ စသည့်ဒေသများသို့လည်း ရှိသည်။
နိုင်ငံတွင်း ဒေသအချို့သာမက မလေးရှား၊ စင်ကာပူတို့မှ ကျွန်းများသို့လည်း မီနီဘတ်စ်များရှိသည်။
လေ 220px|thumbnail|ဟတ်ယိုင် အပြည်ပြည်ဆိုင်ရာလေဆိပ် ဟတ်ယိုင် အပြည်ပြည်ဆိုင်ရာလေဆိပ် သည် မြို့လယ်ခေါင်မှ ၉ ကီလိုမီတာအကွာတွင် တည်ရှိကာ ကွာလာလမ်ပူနှင့် စင်ကာပူသို့ လေကြောင်းခရီးများရှိသည်။
မက္ကာမြို့သို့ ဝတ်ပြုသ့ားမည့် မွတ်စလင်များအတွက် အဓိကလေဆိပ်ဖြစ်သည်။
ထိုင်းနိုင်ငံ၏ ပဉ္စမမြောက် အလုပ်အရှုပ်ဆုံး လေဆိပ်ဖြစ်ကာ ၂၀၁၁ ခုနှစ်တွင် ခရီးသည် ၁၈၆,၉၁၁၃ ဦးကို ဝန်ဆောင်မှု ပေးနိုင်ခဲ့သည်။
, AOT Investors Site | accessdate = ပညာရေး ဆုန်ခလာမင်းသားတက္ကသိုလ်သည် တောင်ပိုင်းထိုင်းပြည်တွင် အကြီးဆုံးနှင့် သက်တမ်းအရင့်ဆုံး တက္ကသိုလ်ဖြစ်သည်။
ပင်မနယ်မြေမှာ ဟတ်ယိုင် မြို့လယ်ခေါင်တွင် တည်ရှိကာ တက္ကသိုလ် အဆောက်အဦးများမှာ ဟတ်ယိုင်နှင့် ခိုဟွန်မြို့တို့တွင်ဖြစ်သည်။
ဤတက္ကသိုလ်မှာ ထိုင်းအမျိုးသားတက္ကသိုလ်များတွင် ထိပ်တန်းဝင်ဖြစ်သည်။
ဟတ်ယိုင်တွင် နာမည်ကြီး အထက်တန်းကျောင်းများစွာရှိသည်။
ရောင်းဝယ်ဖောက်ကားခြင်း 200px|thumbnail|right| ဟတ်ယိုင်မြို့လယ်ခေါင် ဟတ်ယိုင်မြို့မှာ ထိုင်းနိုင်ငံနှင့် အိမ်နီးချင်းများအတွက်ပါ စီးပွားရေး အချက်အချာကျသည်။
ကုန်တိုက်ကြီးများ၊ ဈေးဝယ်စင်တာများ၊ ဈေးကြီးများမာ မြို့အနှံ့ တည်ရှိသည်။
ဆန်တီဆုတ်ဈေးမှာ ထင်ရှားလှသည်။
အစားအစာ၊ အထည်နင့် လျပ်စစ်ပစ္စည်းများကို အဓိက ရောင်းချသည်။
ကင်ယုန်းဈေးသည် ဟတ်ယိုင်မြို့လယ်ခေါင်မှ ကျော်ကြားလှသော ဈေးဖြစ်သည်။
ထိုဈေးကို ၁၉၂၈ခုနှစ်တွင် တရုတ်လူမျိုး Xi Gim Yong (徐金榮) စီးပွားရေးသမားမှ တည်ထောင်ခဲ့သည်။
ထိုဈေးကို အပိုင်း၂ပိုင်းခွဲနိုင်သည်။
ပထမပိုင်းမှာ အထပ်၂ထပ်ရှိ အဆောက်အဦးဖြစ်ပြီး ဒုတိယအပိုင်းမှာ ဈေးအပြင်အပိုင်း လမ်းတစ်လျောက်ဖြစ်သည်။
ဈေးအတွင်းတွင် ပစ္စည်းများ စုံလင်လှသည်။
ပထမထပ်တွင် အသီးအနှံများ၊ အသားများ၊ ပင်လယ်စာများ၊ စားသောက်ဆိုင်များ စသည်တို့ရှိသည်။
ဟတ်ယိုင်မြို့တွင် စနေ၊ တနင်္ဂနွေ ၂ရက်ဈေးကြီး ၂ခုရှိသည်။
ယဉ်ကျေးမှု အရေးပါသော ဗုဒ္ဓဘုရားမှာ ဟတ်ယိုင်နမ်ဘုရား သို့မဟုတ် ဝပ် ဟတ်ယိုင်နမ်ဖြစ်သည်။
ကမ္ဘာပေါ်ရှိ တတိယအကြီးဆုံး လျောင်းတော်မှု ရုပ်ပွားတော်ရှိသည်။
ထိုင်းနိုင်ငံ တစ်ဝှမ်းလုံးမှ လူများသည် ဤဘုရားသို့ လာရောက်လေ့ရှိကြသည်။
အောက်တိုဘာ ၁ရက်နေ့ညတွင်ကျင်းပသော ချက်ဖရာဘုရားပွဲမှာ ထိုင်းတောင်ပိုင်းတွင် ကျော်ကြားလှသည်။
တောင်ဒီးရွာ()()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ တောင်ဒီးကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၇၅၅ ဖြစ်သည်။
၂၀၁၄ သန်းခေါင်စာရင်းအရ တောင်ဒီးကျေးရွာအုပ်စုတွင် အိမ်ခြေပေါင်း ၉၆၈ အိမ် ရှိကာ၊ လူဦးရေစုစုပေါင်း ၅၀၅၀ ဦး နေထိုင်သည်။
ဘုရားငါးဆူ-တံခွန်တိုင်-တောင်ဒီးဖားပြ-အနန်းကွင်းလမ်း တံတားအမှတ်(၁/၂)သည် ပေ ၅၀ ရှည် ကွန်ကရစ်အမျိုးအစား ကားလမ်း ဖြစ်သည်။
ဖားပြရွာ ()()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ဖားပြကျေးရွာအုပ်စု၌ တည်ရှိသည်။
ရွာတည်နေရာကုတ်မှာ ၁၇၀၈၁၀ ဖြစ်သည်။
၂၀၁၄ သန်းခေါင်စာရင်းအရ ဖားပြကျေးရွာအုပ်စုတွင် အိမ်ခြေပေါင်း ၁၃၉၁ အိမ် ရှိကာ၊ လူဦးရေစုစုပေါင်း ၈၀၉၂ ဦး နေထိုင်သည်။
ဘုရားငါးဆူမှသည် အနန်းကွင်းထိ ၃၂ မိုင်ရှည်သော မုဒုံ-ဘုရားငါးဆူ-တံခွန်တိုင်-ဖားပြ-အနန်းကွင်း ကားလမ်း ရှိသည်။
ဘုရားငါးဆူ-တံခွန်တိုင်-တောင်ဒီးဖားပြ-အနန်းကွင်းလမ်း တံတားအမှတ် (၁/၂) သည် ပေ ၅၀ ရှည် ကွန်ကရစ်အမျိုးအစား ကားလမ်း ဖြစ်သည်။
ကျေးလက်ကျန်းမာရေးဌာန ရှိသည်။
ဖါးပြတ်ဂူအတွင်း နံရံများတွင် ရှေးနှစ်ပေါင်း များစွာက ထုလုပ်ထားခဲ့သော ယိုးဒယားအနုပညာ ဆန်သည့် ဗုဒ္ဓရုပ်တုတော်များကို တွေ့ရှိနိုင်ပေသည်။
"မြန်မာ့စွယ်စုံကျမ်း" ကိုးကား ပြင်ပလင့်ခ်များ "Burma 1:250,000 topographic map, Series U542, NE 47-14, Moulmein" U.S. Army May Service, December 1959 ကဏ္ဍ:ကြာအင်းဆိပ်ကြီးမြို့နယ်ရှိ ရွာများ။
ဝင်းရော်မြစ်"Map of Kayin State" Myanmar's net သည် ထိုင်းနိုင်ငံ နှင့် မြန်မာနိုင်ငံ နယ်စပ်အနီး တနင်္သာရီ တောင်တန်းမှ မြစ်ဖျားခံလာသော မြစ်တစ်စင်းဖြစ်သည်။
ဝင်းရော်မြစ်သည် ကရင်ပြည်နယ်အနောက်ပိုင်း တောင်မှမြောက်သို့ ဖြတ်သန်းစီးဆင်းလာပြီး ဇမိမြစ် နှင့် ချောင်းနှစ်ခွရွာအနီးတွင် ပေါင်းစပ်သွားကာ အတ္တရံမြစ် အဖြစ်စီးဆင်းသွားသည်။
ကိုးကား ပြင်ပလင့်ခ်များ "Burma 1:250,000 topographic map, Series U542, NE 47-14, Moulmein" U.S. Army May Service, December 1959 Category:မြန်မာနိုင်ငံရှိ မြစ်များ။
ကဏ္ဍ:အမြစ် ဟင်းသီးဟင်းရွက်ပင်များ။
လက်တင်အမည်မှာ Scirpus Articulatus ဖြစ်သည်။
ပင်နုမျိုးဖြစ်သည်။
ပင်စည်သည် လက်ညှိုးခန့်ရှိပြီး အပွင့်သည် အရင်းနားမှ ပွင့်သည်။
အရွက်သည် တစ်လက်မ နီးပါးခန့် ရှည်သည်။
ခြံ ဥယျာဉ်များတွင် စိုက်ကြသည်။
အပွင့်သည် နီပြီး ဥသည် ကြက်သွန်နီဥ နှင့် တူသည်။
အရွက်သည် ထန်းပင်ပေါက် အရွက်နှင့် တူသည်။
ထို့ကြောင့် ထန်းကြက်သွန်ဟု ခေါ်ကြပြီး တရုတ်ကြက်သွန်မြိတ်ကြီး ဟုလည်း ခေါ်ကြသည်။
အရှင်နာဂသေနာဘိဝံသ (ဓမ္မာစရိယ) ၊ (မြန်မာသက္ကရာဇ် ၁၃၁၈)၊ " အရှင်နာဂသိန် ပုံပြဆေးအဘိဓာန် " ၊ မင်္ဂလာ ပုံနှိပ်တိုက် ကိုးကား ကဏ္ဍ:အမြစ် ဟင်းသီးဟင်းရွက်ပင်များ ကဏ္ဍ:အရွက် ဟင်းသီးဟင်းရွက်ပင်များ။
ကြောင်ပန်းကြီးဟုအဖြစ်လူသိများလေ့ရှိသောတရုတ်ကွသစ်ပင် ၊ငါးရွက်ကိုကွသစ်ပင်သို့မဟုတ်မြင်းခွာသစ်ပင်, သို့မဟုတ် နိစ္စကွသစ်ပင် নিশিন্দা နှစ်ထပ်ကိန်းသိပ်သည်းသောအဖြူရောင် tomentose branchlets နှင့်အတူကြီးမားသောမွှေးကြိုင်ချုံသည်။
သူကိုရိုးရာဆေးပညာအထူးသဖြင့်တောင်နှင့်အရှေ့တောင်အာရှတို့တွင်ကျယ်ကျယ်ပြန့်ပြန့်အသုံးပြုသည်။
ကြောင်ပန်းကြီးရဲ့အမြင့် ၂ မီတာမှ ၈ မီတာ (၆.၆ မှ ၂၆.၂ ပေ) မှကြီးထွားလာသောချုံပုတ်သို့မဟုတ်သစ်ပင်လေးတစ်ခုဖြစ်သည်။
အခေါက်အနီညိုသည်အရွက်သည်ဒစ်ဂျစ်တယ်ဖြစ်သည်လက်ကမ်းစာစောင်တစ်ခုစီသည် ၄ စင်တီမီတာမှ ၁၀ စင်တီမီတာ (၁.၆ မှ ၃.၉ လက်မ) အရှည်ရှိပြီးဗဟိုလက်ကမ်းစာစောင်သည်အကြီးဆုံးဖြစ်ပြီးအညှာပိုင်ဆိုင်သည်။
အရွက်အနားများကိုသွားများ (သို့) အပြားကပ်ထားပြီးအောက်ခြေမျက်နှာပြင်ကိုဆံပင်ဖြင့်ဖုံးအုပ်ထားသည်။
ပန်းပွင့်များစွာကို ၁၀ စင်တီမီတာမှ ၂၀ စင်တီမီတာ (၃.၉ မှ ၇.၉ လက်မ) ရှည်လျားသောပန်းစည်းတွင်အသုံးပြုကြသည်။
တစ်ခုချင်းစီသည် ၆ မှ ၇ စင်တီမီတာ (၂.၄ မှ ၂.၈ လက်မ) အရှည်ရှိပြီးအဖြူမှအပြာရှိသည်။
ပွင့်ချပ်များသည်အရှည်အမျိုးမျိုးရှိပြီးအလယ်အနိမ့်အမြင့်မှာအရှည်ဆုံးဖြစ်သည်။
ဆက်စပ်မှုနှင့်နဂါးငွေ့တန်း နှစ်ခုစလုံးကိုဆံပင်များဖြင့်ဖုံးအုပ်ထားသည်။
အသီးသည်အရည်ရွှမ်းသောဒြပ်ထုဖြစ်ပြီးအချင်း ၄ မီလီမီတာ (၀.၁၆ လက်မ) ရှိပြီးဥနှင့်တူသည်။
မှည့်သောအခါအနက်ရောင်သို့မဟုတ်ခရမ်းရောင်ဖြစ်သည်။
ဖြန့်ဖြူးခြင်းနှင့်နေရင်းဒေသများ ကြောင်ပန်းကြီးသည်အရှေ့ပိုင်း၊ တောင်ပိုင်းနှင့်အာရှတိုက်ရှိအပူပိုင်းဒေသတွင်နေထိုင်သည်။